3 หุ้น “อาหาร” ลุ้นรับส่งออกปี 66 โตทะลุ 3 แสนล้านเหรียญ
3 หุ้น “อาหาร” ตัวท็อป! ลุ้นรับประโยชน์ส่งออกปี 66 โตทะลุ 3 แสนล้านเหรียญ โบรกชู CPF-TFG-TU เด่นสุด
3 หุ้น “อาหาร” ตัวท็อป! ลุ้นรับประโยชน์ส่งออกปี 66 โตทะลุ 3 แสนล้านเหรียญ โบรกชูพระเอก CPF-TFG-TU เด่นสุด
25 พ.ย. 2565

บริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์วันนี้(25 พ.ย.) ว่า สภาผู้ส่งสินค้าทางเรือแห่งประเทศไทย (สรท.) หรือ สภาผู้ส่งออก ประเมินว่าการส่งออกของไทยปี 66 ยังมีโอกาสขยายตัวได้ 2-3% ที่มูลค่าประมาณ 3.03 – 3.04 แสนล้านดอลลาร์
โดยสินค้ากลุ่มอุตสาหกรรมอาหารจะเป็นพระเอกหลัก และเชื่อว่าการส่งออกจะยังเป็นกลไกสำคัญหนึ่งที่ช่วยในการขับเคลื่อนเศรษฐกิจไทยปีหน้า สำหรับผลกระทบ: หลักทรัพย์หมวดอาหารยังไปได้ดี หลักทรัพย์ที่แนะนำซื้อ คือ บริษัท เจริญโภคภัณฑ์อาหาร จำกัด (มหาชน) หรือ CPF, บริษัท ไทยฟู้ดส์ กรุ๊ป จำกัด (มหาชน) หรือ TFG, บริษัท ไทยยูเนี่ยน กรุ๊ป จำกัด (มหาชน) หรือ TU
ด้านราคาหุ้นวันนี้(25พ.ย.65) CPF ณ เวลา 15:16 น. ราคาหุ้นอยู่ที่ระดับ 23.70 บาท บวก 0.10 บาท หรือ 0.42% ด้วยมูลค่าซื้อขาย 204.39 ล้านบาท ส่วน TU ณ เวลา 15.17 น. อยู่ที่ระดับ 17.00 บาท ลบ 0.20 บาท หรือ 1.16% ด้วยมูลค่าซื้อขาย 249.21 ล้านบาท ส่วน TFG ณ เวลา 15:18 น. ราคาหุ้นอยู่ที่ระดับ 5.50 บาท ราคาหุ้นไม่เปลี่ยนแปลง ด้วยมูลค่าซื้อขาย 23.59 ล้านบาท